valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL PRIVALOMOJO NURODYMO REKVIZITŲ PATVIRTINIMO

2023 m. gruodžio 11 d. Nr. 1V-165

Vilnius

Vadovaudamasis Lietuvos Respublikos teritorijų planavimo, statybos ir žemės naudojimo valstybinės priežiūros įstatymo 2 straipsnio 1 dalimi, 3 straipsnio 3 dalies 1 punktu, 7 straipsnio 3 dalies 4 punktu, 22 straipsnio 3 dalies 3 punktu, 26 straipsnio 1 dalies 1, 2, 4 ir 11 punktais, 27 straipsnio 1 dalies 1, 2, 4, 12 ir 15 punktais, 28 straipsnio 1 dalies 1, 2 punktais ir Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 papunkčiais:

1. T v i r t i n u Privalomojo nurodymo rekvizitus (pridedama).

2.	P r i p a ž į s t u netekusiu galios Valstybinės teritorijų planavimo ir statybos inspekcijos prie Aplinkos ministerijos viršininko 2017 m. gruodžio 21 d. įsakymą Nr. 1V-166 „Dėl Privalomojo nurodymo rekvizitų patvirtinimo“ su visais pakeitimais ir papildymais.

3. N u s t a t a u, kad:

3.1. privalomieji nurodymai viešojo administravimo subjektams siunčiami Lietuvos Respublikos viešojo administravimo įstatymo 9 straipsnio 1 dalyje nustatyta tvarka, kitiems asmenims įteikiami pasirinktinai:

3.1.1. asmeniui, kuriam jis surašytas, pasirašytinai (išsaugoma dokumento kopija su asmens parašu);

3.1.2. elektroniniu paštu – kai asmuo elektroninio pašto adresą nurodė valstybės informacinėse sistemose ar registruose, kurie naudojami elektroniniu būdu teikiamoms paslaugoms gauti ar prievolėms įvykdyti, arba pateikė Inspekcijai kaip kontaktinį duomenį. Privalomojo nurodymo įteikimo diena laikoma po šio privalomojo nurodymo išsiuntimo elektroniniu paštu dienos einanti darbo diena;

3.1.3. siunčiant registruota pašto siunta (jei kontaktiniai duomenys (jie gali būti gaunami iš viešų registrų, Valstybinio socialinio draudimo fondo valdybos prie Socialinės apsaugos ir darbo ministerijos, pateikti pačių asmenų) žinomi) asmens gyvenamosios, darbo, mokymosi ar įkalinimo vietos arba juridinio asmens, kitos užsienio organizacijos ar jų padalinių buveinės adresais (kai asmuo, kuriam surašytas nurodymas, yra fizinis asmuo – jo gyvenamojoje vietoje asmeniškai arba kuriam nors iš kartu su juo gyvenančių pilnamečių šeimos narių, darbo vietoje darbovietės administracijai, mokymosi arba įkalinimo įstaigos administracijai; kai asmuo yra juridinis asmuo, kita užsienio organizacija ar jų padaliniai – buveinėje juridinio asmens, kitos užsienio organizacijos ar jų padalinių vadovui ar jo įgaliotam asmeniui, kai kontaktiniai duomenys žinomi);

3.2. šis įsakymas įsigalioja 2024 m. sausio 1 d.

L. e. viršininko pareigas	Saulius Puidokas